Legal Document

Category: 127

Text:
72.          ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ                Αριθ. 1089341/7191/0016                 της 2/29 Αυγ. 1996 (ΦΕΚ Β΄778) Στρογγυλοποίηση πληρωτέων ποσών με έντυπα παράβολα και άλλες ρυθμίσεις. 1.Έχοντας υπόψη: α.Τις διατάξεις της παρ. 3 του αρθρ. 12 του Ν. 2362/95 "περί Δημοσίου Λογιστικού, Ελέγχου των δαπανών του Κράτους και άλλες διατάξεις. 2.Τις αποφάσεις μας με αριθ. 47194/2514/4.4.1978, 77637/5160/1.7.1980, 3577/82/16.1.1987 και 1013976/759/0016/2.2.1995 με τις οποίες καθιερώθηκαν τα ειδικά έντυπα παράβολα "ΔΗΜΟΣΙΟΥ", "ΧΑΡΤΟΣΗΜΟΥ", "ΑΓΩΓΟΣΗΜΟΥ", "Φ.Π.Α." και "Κ.Τ.Ε.Ο.". 3.Την ανάγκη διευκόλυνσης των συναλλαγών που γίνονται μετά ειδικά έντυπα παράβολα. 4.Την αρ. 411/1996 κοινή απόφαση του Πρωθυπουργού και του Υπουργού Οικονομικών για την ανάθεση αρμοδιοτήτων, αποφασίζουμε: Α.Τα ποσά, που καταβάλλονται με έντυπα παράβολα όλωντων κατηγοριών στρογγυλοποιούνται στην προηγούμενη ή επόμενη εκατοντάδα ως εξής: ποσά με κλάσμα από 1 μέχρι και 49 δρχ. στην προηγούμενη εκατοντάδα. ποσά με κλάσμα από 50 μέχρι και 99 δρχ. στην επόμενη εκατοντάδα. Β.Στις περιπτώσεις που για την ίδια αιτία απαιτείται συνδυασμός κλάσεων των εντύπων παραβόλων, είναι δυνατόν τα στοιχεία των ενδιαφερομένων να αναγράφονται μόνο στο έντυπο της μεγαλύτερης κλάσης, ενώ στα υπόλοιπα τα οποία συρράπτονται μ' αυτό να αναγράφεται ο αριθμός του εντύπου αυτού, με την ένδειξη "ΣΧΕΤΙΚΟ Νο       ". Σε τυχόν επιστροφές των εντύπων αυτών, διαγράφεται η παραπάνω ένδειξη με δύο παράλληλες γραμμές και αναγράφονται τα στοιχεία των ενδιαφερομένων, ενώ από την αρμόδια υπηρεσία συμπληρώνεται η πράξη επιστροφής, στην πίσω όψη του εντύπου. Η απόφαση αυτή καμιά δαπάνη δεν προκαλεί στον Κρατικό Προϋπολογισμό. Γενικές Διατάξεις 25.Β.α.69-71